ชี้แจงรายละเอียดนะคะ คือกินยาคุมแบบ 28 เม็ด มา 2 แผงแล้วค่ะ แผงแรกกินครบ ปกติทุกอย่าง ในระหว่างช่วงที่กินยา 7 เม็ดสุดท้าย ของแผงแรก มี ปจด. มาปกติค่ะ และเริ่มกินแผงที่ 2 ทันทีที่แผงแรกหมด แต่ดันกินได้แค่ 12 วันละไป ตปท.ลืมนำไปด้วย หลังจากที่หยุดยาคุมได้ 4 วันมี ปจด. มาอีกครั้งโดยห่างจากประจำเดือนของรอบที่แล้วเพียง 15 วัน โดยนับจากวันแรกของ ปจด. รอบที่แล้ว และ ปจด. หลังจากหยุดยาคุม มาเป็นเวลา 3 วัน ปริมานเหมือน ปจด. ปกติของทุกเดือนค่ะ เลยอยากสอบถามค่ะว่า 1. เป็นไปได้มั๊ยว่าวันถัดไปหลังจาก ปจด. หยุดแล้วจะมีไข่ตก 2. ไข่จะตกหลังจาก ปจด. ครั้งสุดท้ายประมานวันไหนคะ 3. เลือดที่ไหลออกมาหลังจากหยุดยาคุม คือ เลือดของ ปจด. จริงๆ ที่เกิดจากการหลุดลอกของเยื่อบุผนังมดลูกรึป่าวคะ สุดท้ายขอบสำหรับคำตอบ และข้อมูลล่วงหน้าค่ะ
สวัสดีค่ะ เมื่อหยุดทานยาคุมกำเนิดโดยที่ยังทานยาไม่หมดแผง ประมาณ 2-4 วันหลังจากที่หยุดยา ย่อมมีเลือดออกมา ซึ่งเป็นผลจากการที่เยื่อบุโพรงมดลูกขาดการกระตุ้นจากฮอร์โมนจากยา เยื่อบุจึงหลุดลอกออกมาเป็นประจำเดือน ซึ่งก็จะเหมือนกับการที่เราทานยาคุมจนครบ 21 เม็ดที่เป็นฮอร์โมน แล้วหลังจากนั้น 2-4 วัน ก็จะมีประจำเดือนมาค่ะตามคำถามข้อ 1 และ 2 เมื่อหยุดทานยาคุมกำเนิดแล้ว ประมาณ 2-3 สัปดาห์หลังจากนั้น การตกไข่ก็จะเกิดขึ้น แต่ในบางรายอาจเกิดขึ้นเร็วหรือช้ากกว่านี้ก็ได้ข้อ 3 เลือดที่ออกก็คือเลือดที่เกิดจากการหลุดลอกของเยื่อบุโพรงมดลูก ซึ่งก็เหมือนกับการทานยาคุมจนครบแผงดังที่ได้อธิบายไป